Helgi Seljan , fyrrverandi alþingismaður , lést á Landspítalanum í Fossvogi sl. þriðjudag , 10. desember , 85 ára að aldri . Helgi var fæddur á Eskifirði 15. janúar 1934 , sonur þeirra Friðriks Árnasonar og Elínborgar Kristínar Þorláksdóttur konu hans . Fósturforeldrar hans voru Jóhann Björnsson , bóndi í Seljateigi í Reyðarfirði , og kona hans Jóhanna Helga Benediktsdóttir . Hann var forseti efri deildar Alþingis 1979 - 1983 . Eftir þingferilinn varð Helgi félagsmálafulltrúi hjá Öryrkjabandalagi Íslands og seinna framkvæmdastjóri til starfsloka árið 2001 . Helgi starfaði mikið innan bindindishreyfingarinnar og að áfengisvarnarmálum . Þá beitti Helgi sér mjög í málefnum öryrkja og fatlaðs fólks . Helgi var fulltrúi í hreppsnefnd Reyðarfjarðar 1962 - 1966 og 1970 - 1978 og sat í bankaráði Búnaðarbanka Íslands og stjórn Stofnlánadeildar landbúnaðarins 1973 - 1986 .